Elevii şi profesorii vor ca şcolile să se redeschidă pe 8 februarie. Când va fi luată o decizie finală.
Din 8 februarie, majoritatea școlilor din România se vor redeschide. O decizie finală se va lua pe 2 februarie, când se va face o reevaluare. Dacă un elev este depistat pozitiv, toți colegii lui de clasă vor fi testați.
E aproape sigur: pe 8 februarie, majoritatea școlilor din România își vor redeschide porțile. O decizie mult așteptată atât de elevi, cât și de părinți și profesori.Timeea, Ana și Diana sunt eleve la școli diferite din Capitală. Dar au un lucru în comun: dorul de școală și de socializare. Și pentru că nu mai au răbdare, deja se pregătesc pentru prima zi de școală adevărată din acest an."Abia aștept să imi revăd colegii și profesoarele. Trebuie să fiu pregătită", spune Timeea, în timp ce Ana este fericită că va merge, în sfârşit, la şcoală: "Noi facem ore online, dar am aflat că noi o să mergem la școală. Acum o să îmi fac ghiozdanul".Școlile sunt și ele pregătite. Daniela Voinea, directorul Școlii Gimnaziale "Sfinții Voievozi" din Capitală, recunoaște că nu mai are răbdare să-și vadă elevii în bănci: "În momenul în care ești lângă ei în clasă altfel te simți tu, altfel se simt ei".